《采茶歌》
清代·许观身

采茶早，冰芽小。采茶晚，绿云满。顾渚蒙顶春风多，女儿连袂来山阿。

惊雷之莱吉祥蕊，社前细雨连番过。抽芽纤纤嫩于玉，绿痕瘦比蛾眉绿。

山厨欲焙逢禁烟，限期只恐头纲促。茶纲作贡自年年，寒食清明断雪天。

制得密云龙小样，君谟搜取入茶笺。公家榷茶问茶户，上品缄斟奉官府。

此时但解嗜茶甘，此际谁知采茶苦。今年叶卷芽枯焦，恰值三春少雷雨。

荈园早晚偿茶租，田间菜麦还乾枯。

作者简介：许观身，字子宾，号宾伯，仁和人。咸丰壬子举人，官兵部主事。